NFL International Series

**NFL International Series** er en serie amerikansk fotballkamper i National Football Leagues (NFL) seriespill som spilles utenfor USA. Serien har flere forskjellige kamptyper: NFL London Games i Storbritannia, som har blitt spilt siden 2007; NFL Germany Games i flere byer, NFL Brazil Games i São Paulo, og de fremtidige NFL Madrid Game i Spania, NFL Dublin Game i Irland og NFL Melbourne Game i Australia. Mellom 2016 og 2022 ble det også til tider spilt kamper i Mexico.

Wembley Stadium var det eneste hjemmestadionet for kamper i International Series fra 2007 til 2015 og var fortsatt stadion for minst to kamper ut 2019 og fra 2022; i 2016 ble serien utvidet til flere stadioner, først Twickenham Stadium i London (2016–17) og Estadio Azteca i Mexico by (2016–17, 2019, 2022) og eventuelt til Tottenham Hotspur Stadium i London (2019, 2021–29), tre steder i Tyskland: Allianz Arena i München (2022 og 2024), Deutsche Bank Park i Frankfurt (2023) og Olympiastadion i Berlin (2025),, Arena Corinthians i São Paulo i Brasil (2024–25), Santiago Bernabéu Stadium i Madrid i Spania, Croke Park i Dublin i Irland (2025), og Melbourne Cricket Ground i Melbourne i Australia (2026).

## Bakgrunn
Før 2005 var National Football League hovedmåte å promotere idretten i utlandet American Bowl, en serie sesongoppkjøringskamper som ble spilt rundt omkring i verden, og NFL Europe, en liga basert i Europa. American Bowl ble avviklet i 2005 (ligaen hadde planlagt et China Bowl i 2007 som ble kansellert), og NFL Europa (som var ligaens navn i den siste sesongen) ble nedlagt i 2007. Den 2. oktober 2005 slo Arizona Cardinals San Francisco 49ers 31–14 i Estadio Azteca i Mexico by i Mexico i en kamp med navnet «NFL *Fútbol Americano*». Det var den første seriekampen avholdt utenfor USA. Kampen hadde de høyeste tilskuertallene noensinne på det punktet med 103 467 i tribunene.

Roger Goodell, National Football Leagues kommissær, hadde vurdert muligheter for å øke interesse for ligaen i Europa siden NFL Europa ble nedlagt. Goodell diskuterte blant annet muligheten for å arrangere et Super Bowl i London. NFL undersøkte også mulighetene for å legge til en 17. seriekamp for alle lagene som skulle erstatte den fjerde sesongoppkjøringskampen. Waller påpekte at der ikke kom til å være 16 forskjellige stadioner for den 17. kampen, men snarere en «minisesongbillett» for rundt fire kamper i én by eller ett land. Denne ekstra kampen kunne bli introdusert så snart som før -sesongen; 2010 ble derimot det absolutt tidligste kampen kunne introduseres på grunn av usikkerhet rundt å arrangere en kamp på Labor Day eller under Vinter-OL 2010, rundt ligaens planlegging for terminlister, samt ligaens tariffavtale. Det ble vurdert å flytte en ekstra kamp til utlandet i 2010-sesongen, noe som eventuelt ble droppet på grunn av de pågående forhandlingene rundt tariffavtalen. Ligaen droppet eventuelt forsøkene på å utvide NFL-sesongen gjennom forhandlinger om tariffavtalen, og den nye avtalen som kom i 2011 sørget for at seriespillet ikke ble utvidet fra 16 kamper før etter 2020-sesongen. Den nye avtalen i 2021 introduserte en 17. kamp og sørget for at minst fire kamper hvert år skulle spilles i nøytrale stadioner fra 2022 av. Lag veksler på å spille ni seriekamper og en sesongoppkjøringskamp på hjemmebane eller åtte seriekamper og to sesongoppkjøringskamper på hjemmebane. NFC begynte med ni seriekamper på hjemmebane i 2022.

Kamper i Storbritannia blir dekket av Sky Sports med utvalgte kamper sendt på ITV. På radio blir kampene sendt på Talksport 2.

Kampene har vært populære og billetter har vanligvis blitt utsolgt innen to dager, ni måneder før kampdagene. Ifølge NFL er kun 3 % av tilskuere i kampene i London amerikanere eller amerikanske expats, 22 % er fra London og 60 % er fra andre steder i Storbritannia. I Tottenham Hotspur Stadium selges billetter fra £64, og i Wembley fra £44. Et lag som spiller en hjemmekamp i London har billigere sesongbilletter for sitt eget stadion da de spiller kun syv kamper der istedenfor åtte. Hjemmelagene får $1 million for å gi fra seg en hjemmekamp.

Den 11. oktober 2011 godkjente NFL-eierne at flere kamper skulle spilles i Storbritannia ut 2016. Vedtaket erklærte at et hjemmelag kunne spille der hvert år i opp til fem år, men bortelag kunne bare spille der en gang hvert femte år. I 2015 spilte Detroit Lions derimot en bortekamp i London som brøt denne regelen. Ikke lenge etter ble det vedtatt at NFL skulle spille kamper i utlandet til og med 2025-sesongen.

Buffalo Bills fikk enstemmig tillatelse til å spille en rekke serie- og sesongoppkjøringskamper i Rogers Centre i Toronto fra 2008 til 2017. Disse kampene var separat fra International Series ettersom at det var laget selv som arrangerte kampene. Bills Toronto Series ble avviklet etter 2013-sesongen.

På grunn av betydelige tidsforskjeller fikk lagene som spilte i London fra 2007 til 2015 sin bye-uke uken etter kampen i London. I 2016 spilte Indianapolis Colts frivillig en kamp uken etter London-kampen og heller ta bye-uken senere i sesongen. Dette ble gjort for å teste hvordan et lag ble påvirket av å spille i London ettersom ligaen undersøkte mulighetene for å etablere et lag i London. Ettersom at Mexico by bruker Central Time—åtte lag i NFL spiller hjemmekamper i Central Time og resten er innen to timer—ville det ikke være nødvendig med en bye-uke for lagene som spiller der, selv om de ved tilfeldighet kunne ende opp med å få bye-uken da. I 2017 spilte de tre lagene som spilte i London (Baltimore Ravens, Jacksonville Jaguars og Miami Dolphins) en kamp uken etter International Series-kampen. Alle de tre lagene var basert på USAs østkyst. I 2018 og 2019 fikk alle lagene igjen en bye-uke like etter den internasjonale kampen, inkludert lagene som spilte i Mexico.

Ut 2020 måtte ifølge NFLs regler alle lagene som spilte i midlertidige stadioner som del av en pågående flyttingsprosess eller som nylig ble gitt muligheten til å avholde et Super Bowl i sitt stadion spille en hjemmekamp i utlandet. Etter at Los Angeles Rams flyttet fra St. Louis måtte laget spille en internasjonal kamp i 2018 og 2019, og slapp kun å spille i utlandet i 2017 fordi laget hadde utnyttet muligheten til å flytte fra San Diego etter at International Series-kampene i 2017 hadde blitt annonsert. Oakland Raiders, som i forkant av 2019-sesongen hadde en usikker fremtid ettersom lagets kontrakt med sitt daværende stadion i Oakland var utløpt og mangelen på et klart stadion i deres eventuelle hjem i Las Vegas, gikk også med på å spille en internasjonal kamp.

NFLs regler krever også at lagene som spiller hjemmekamper i utlandet holder sitt eget stadion forberedt for bruk dersom en internasjonal kamp ikke kan spilles.

## Historie
### Tidlige år (2007–2012)
Miami Dolphins Ntok imot New York Giants i den første International Series-kampen i Wembley Stadium i London den 28. oktober 2007. Giants slo Dolphins 13–10 i den første seriekampen NFL hadde arrangert utenfor Nord-Amerika. De først 40 000 billettene var utsolgt innen 90 minutter. Kampen hadde kun regional dekning i USA gjennom Fox.

Ut 2011 ble det arrangert én kamp i London hver sesong. I likhet med 2007-kampen hadde disse kun regional dekning i USA, men riksdekkende i Storbritannia.

### Flerårige avtaler og sesonger med flere internasjonale kamper (2013–2015)

Den 20. januar 2012 bekreftet NFLs kommissær Roger Goodell at St. Louis Rams skulle fra 2012 til 2014 spille én av lagets åtte hjemmekamper hvert år i Wembley Stadium. Den 13. august 2012 annonserte laget derimot at de ikke kom til å spille kampene i London i 2013 og 2014, og at de kun kom til å spille kampen mot New England Patriots i 2012 som allerede var planlagt. Goodell hadde tidligere foreslått bruken av spesifike lag som spilte International Series-kamper som et prosjekt på å øke lagets popularitet, samt en sjanse for å utforske mulighetene for å etablere et lag i Storbritannia.

NFL forsøkte å bli en av hovedleietakerne i London Stadium, men uten hell.

Jacksonville Jaguars tok over for Rams og gikk med på å spille en hjemmekamp i London i fire sesonger fra 2013 til 2016. Samtidig ble det annonsert at NFL jobbet med å utvide antallet kamper i London til to fra 2013 av (Jaguars forlenget senere avtalen med Wembley Stadium ut 2020). I oktober 2012 ble det annonsert at Jaguars skulle spille hjemme mot San Francisco 49ers og at Minnesota Vikings skulle spille hjemme mot Pittsburgh Steelers, den første sesongen hvor London arrangerte flere kamper i London.

NFL spilte tre internasjonale kamper i  inkludert en kamp med avspark 9:30 ET (14:30 i Storbritannia) som gjorde det mulig for ligaen å arrangere en ettermiddagskamp istedenfor en kveldskamp i London. Dette viste seg å være vellykket og alle London-kampene i 2015 og 2016 ble også lagt til 9:30 ET. I 2015 arrangerte ligaen nok en gang tre kamper, inkludert den første divisjonskampen i utlandet, mellom New York Jets og Miami Dolphins.

### Lengre avtaler og nye stadioner (2016–2021)
Den 8. juli 2015 annonserte NFL og  en 10-årig avtale hvor minst to London-kamper per år skulle spilles i det nye Tottenham Hotspur Stadium fra åpningsåret i 2019. Den 7. oktober 2015 annonserte ligaen også at internasjonale kamper skulle spilles i andre stadioner i London frem til 2025. Den 22. oktober ble det bekreftet at minst to kamper per sesong skulle spilles i Wembley ut 2020, og at Jacksonville Jaguars kom til å spille hjemmekamper der årlig. En annen stadionavtale ble bekreftet 3. november 2015 da ligaen annonserte at Rugby Football Union skulle avholde seriekamper i Twickenham Stadium fra 2016 av, med minst tre og opp til fem kamper i stadionet i løpet av de tre første årene.

I 2016 spilte Oakland Raiders hjemme mot Houston Texans i Estadio Azteca i Mexico by den 21. november, den første internasjonale kampen i Mexico. Texans og Pittsburgh Steelers hadde tidligere uttrykt interesse for å spille i Estadio Azteca (eller Estadio Olímpico Universitario) i Mexico by, men Houston var ikke villige til å gi fra seg en hjemmekamp. Kampen ble sendt på ESPNs *[[Monday Night Football]]* og ble dermed den første *MNF*-kampen sendt fra et annet land enn USA, og ESPNs andre sending fra Mexico by siden *Fútbol Americano* i 2005 (som ble sendt under ESPNs versjon av *Sunday Night Football*).

Kampen mellom Redskins og Bengals i 2016 var den første International Series-kampen som gikk til overtid, den første til å ende i uavgjort, og hadde da den ble spilt også de høyeste tilskuertallene for en International Series-kamp (senere slått av Ravens mot Jaguars i 2017 med 84 592 tilskuere).

I 2017 fikk kampene som ble spilt i London navnet **NFL London Games** og den ene kampen i Mexico by fikk navnet **NFL Mexico Game**.

I januar 2018 ble det annonsert at det skulle spilles tre kamper i London den sesongen, to i Wembley og en kamp i Tottenham Hotspurs nye stadion. Det kom senere frem at åpningen av det nye stadionet ble utsatt og at alle tre kampene derfor skulle spilles i Wembley. Ettersom at ligaen hadde oppfylt kravet om minst tre kamper i Twickenham Stadium i 2017 kom ligaen ikke til å arrangere flere kamper der. Dato og lag for kampen i Mexico by ble ikke annonsert samtidig, men det ble senere bekreftet at Los Angeles Rams skulle spille hjemmekamp mot Kansas City Chiefs. Kampen endte derimot opp med å bli flyttet til Los Angeles på grunn av dårlig baneforhold i Estadio Azteca. Kampen endte opp med å bli kjent for å ha tredje høyest poengtotal i ligaens historie, og den høyeste totalen i *Monday Night Football*s historie.

I oktober 2018 bekreftet ligaen at fire kamper skulle spilles i London i 2019, to i Wembley Stadium og to i Tottenham Hotspur Stadium. Jacksonville Jaguars returnerte til Wembley Stadium for syvende år på rad i tråd med lagets årlige avtale. Datoene ble annonsert i april 2019 sammen med terminlisten for resten av seriespillet. Dette markerte slutten på den årlige avtalen for Los Angeles Chargers, Los Angeles Rams og Oakland Raiders, da alle tre flyttet inn i nye stadioner i 2020.

I november 2019 ble det annonsert at Atlanta Falcons og Miami Dolphins skulle være hjemmelag i London eller Mexico by i 2020.

Den 4. februar 2022 ble det annonsert at Jaguars skulle spille to hjemmekamper på rad i Wembley Stadium i 2020 for første gang. 2020 var også det siste året med kamper i Wembley Stadium samt det siste året i Jaguars’ årlige avtale om å spille hjemmekamper der. Den 28. februar 2020 ble det annonsert at Arizona Cardinals skulle spille en hjemmekamp i Mexico by, etter at State Farm Stadium ble tildelt Super Bowl LVII i 2018. Cardinals skulle returnere til Estadio Azteca for første gang siden **Fútbol Americano** i 2005. Date og motstander ble ikke annonsert samtidig. Den 4. mai samme år annonserte derimot ligaen at alle de internasjonale kampene i  ble flyttet tilbake til hjemmelagenes stadioner på grunn av koronaviruspandemien.

Den 1. april 2021 annonserte Atlanta Falcons planer om å spille en hjemmekamp i Tottenham Hotspur Stadium i oktober 2021. Den 11. mai ble det rapportert at både Falcons og Jaguars skulle spille hjemmekamper i Tottenham Hotspur Stadium. Dette ble bekreftet av ligaen dagen derpå. Dette var Jaguars’ åttende hjemmekamp i London, men lagets første i Tottenham.

### Internasjonal markedsføring og utvidelse (2022–nå)

I desember 2021 annonserte NFL The International Home Marketing Initiative hvor lag kunne søke om å få tildelt markedsføringsrettigheter i andre land i fem år. Dette lot lagene delta i aktiviteter de vanligvis kun hadde tilgjengelig i sine egne markedsføringsområder i USA, som arrangementer, salg av sponsoravtaler og utstyr, og lagene ble også prioritert dersom International Series-kamper ble satt opp i de respektive landene.

Til å begynne med fikk 18 lag markedsføringsrettigheter spredt på åtte land fra januar 2022 av. I mai 2022 ble to ekstra land lagt til på listen for internasjonal markedsføring. I 2023 utvidet ligaen til Østerrike, Sveits, Frankrike og Irland. I 2024 utvidet ligaen videre, til Argentina, Colombia, Japan, Nigeria og Sør-Korea. I 2025 utvidet ligaen til Hellas og De forente arabiske emirater.

Per mars 2025 har 29 lag fått rettigheter i 21 forskjellige land.

;Noter

Den 9. februar 2022 bekreftet NFL at The German Games skulle inkluderes i International Series, med en kamp hvert år fra 2022 til 2025. Mark Waller hadde i 2017 sagt at det eneste store hinderet i å arrangere kamper i Tyskland var det han beskrev som «an inventory management thing,» med at fire kamper allerede ble arrangert i London hvert år og ekstra kamper i Tyskland ville føre til logistikkproblemer. Ligaen begynte å måle interessen i tyske byer angående mulige kamper i juni 2021; ligaen ser på Tyskland som en ideell kandidat for utvidelse av International Series på grunn av høy interesse for idretten (2,2 millioner tyskere så Super Bowl LV) og det høye antallet moderne stadioner i landet. I oktober 2021 ble det bekreftet at Düsseldorf, Frankfurt og München hadde blitt invitert til samtaler om å arrangere NFL-kamper.

I mars 2022 bekreftet Jaguars at de hadde kommet frem til en avtale med Wembley Stadium om å arrangere årlige kamper der ut 2024. Den følgende sesongen ble Jaguars det første laget til å spille to kamper i London i samme sesong. Den 1. oktober spilte de hjemme mot Atlanta Falcons i Wembley Stadium, og uken etter, den 8. oktober, spilte de en bortekamp mot Buffalo Bills i Tottenham Hotspur Stadium; de vant begge kampene.

I november 2023 bekreftet NFL at de skulle ha fem internasjonale kamper i 2024. Tre kamper ble spilt i London (hvorav en var Jaguars’ årlige hjemmekamp i Wembley), en i München og en siste kamp i et nytt marked, enten Madrid i Spania eller São Paulo i Brasil. Ligaen ville ikke øke antallet internasjonale kamper utover de fem de hadde før tidligst i 2025. Da São Paulo ble annonsert som den tredje internasjonale byen i 2024 i desember 2023 ble det også bekreftet at ligaen hadde planer om å arrangere åtte internasjonale kamper i 2025, og det første nye stadionet som ble annonsert for 2025-sesongen var s Santiago Bernabéu Stadion i Madrid i Spania. Billettene til kampen i São Paulo ble lagt ut for salg 10. juni 2024, og den store pågangen kom som en overraskelse for Ticketmaster. Av de omtrent 150 000 som stod i kø på nett var det kun rundt 10 % som fikk kjøpt billett.

I desember 2024 annonserte NFL at en kamp skulle spilles på Olympiastadion i Berlin i 2025. Indianapolis Colts ble valgt til hjemmelag i kampen i Berlin den 15. januar 2025. To dager senere ble det annonsert at Miami Dolphins skulle være hjemmelaget for den første kampen i Madrid i Santiago Bernabéu Stadium.

Den 5. februar 2025 annonserte NFL at den første seriekampen i Australia skulle arrangeres i 2026, med Los Angeles Rams som hjemmelag på Melbourne Cricket Ground i Melbourne i Australia. Ligaens første seriekamp i Irland ble annonserte få dager senere, hvor Pittsburgh Steelers skulle spille hjemmekamp i Croke Park i Dublin. Den 19. februar 2025 annonserte NFL en tilbakekomst til Brasil med en kamp på Arena Corinthians i São Paulo i sesongåpninen for 2025-sesongen, med Los Angeles Chargers som hjemmelag.

## Kamphistorikk
### London Games

### Mexico Games

### Germany Games

### Brazil Games

### Madrid Game

### Dublin Game

### Melbourne Game

### Noter

### Sammenlagtresultater

## Planer for fremtiden
### Fremtidige markeder
Innen Storbritannia er mulige kandidater for NFL-kamper Millennium Stadium i Cardiff i Wales; og Murrayfield Stadium i Edinburgh i Skottland. Andre mulige steder inkluderer Maracanã Stadium i Rio de Janeiro i Brazil;, Kina og Canada (Bills Toronto Series ble spilt i Canada fra 2008 til 2013 og en sesongoppkjøringskamp mellom Green Bay Packers og Oakland Raiders ble spilt i IG Field i Winnipeg i Manitoba i 2019). I 2007 uttrykte NFLs senior Vice President Mark Waller tvil om at Asia eller Australia var alternativer på grunn av reiseproblemer, men utelukket det ikke helt. Ligaen hadde planer om å legge en kamp mellom Los Angeles Rams og San Francisco 49ers til Kina i 2018 Kampen i Kina endte opp med å bli utsatt (dette var tredje gang ligaen kansellerte planlagte kamper i Kina etter mislykkede forsøk i 2007 og 2009) med planer om å spille kampen i Kina i 2019 i sammenheng med ligaens 100-årsfeiring; kampen endte opp med å bli droppet. Ligaen har indikert at manglende interesse for idretten gjør at en kamp i Kina virker usannsynlig; på grunn av tidsforskjellen spilles NFLs vanlige kamper midt på natten i Kina. Andre potensielle problemer inkluderer spørsmål om det finnes stadioner i Kina som er passende for amerikansk fotball samt den dårlige luftkvaliteten i Beijing. En mulig sesongoppkjøringskamp i Kina i 2020 ble diskutert under eiermøtet i 2019, men det kom ingen oppdateringer som følge av møtet.

### Lag i London
International Series’ suksess førte til at NFL begynte å fokusere ligaens globale utvidelse på mulighetene for å etablere et lag i London. Det antas at dette trolig ville bety at et eksisterende lag skulle flyttes, hvor Jaguars blir sett på som en kandidat gitt antallet kamper laget har spilt i London, men lagets eier har salv sagt at han er fornøyd med det eksisterende opplegget og andre lag har bedre grunner for å flytte (de vanligste grunnene er dårlige prestasjoner på banen, mangel på tilhengere og usikkerhet rundt leieavtaler for stadioner). NFL har brukt International Series-kampene for å teste hvordan et NFL-lag i London ville fungert i praksis med tanke på logistikk samt prestasjonsnivå.

## Kringkasting
### USA
Fra 2007 til 2014 ble alle NFL International Series-kampene sendt enten på CBS eller på Fox gjennom nettverkenes eksisterende kontrakter med NFL.

Fra 2014 til 2016 og igjen i 2018 og 2021 ble én av NFL London-kampene unntatt avtalen. I 2014 ble den utvalgte kampen strømmet på Yahoo! Sports. Fra 2015 til 2016 og i 2018 og 2021 ble den utvalgte kampen strømmet på NFL Network. I 2017 og 2019 ble to NFL London Series-kamper unntatt avtalen. I 2017 ble én kamp sendt på Yahoo! Sports og en annen på NFL Network. I 2019 ble to kamper sendt på NFL Network. Siden de nye kontraktene ble signert i 2022 har ESPN+ sendt én NFL London Series per sesong, mens de gjenværende kampene sendes gjennom NFL Network.

Alle kampene i NFL Mexico Series, utenom kampen i 2018 som ble sendt på CBS, ble sendt på ESPN under Monday Night Football.

Alle kampene i NFL Germany Series har blitt sendt på NFL Network.

Den første kampen i NFL Brazil Series i 2024, ble strømmet på Peacock.

## Se også
* Liste over National Football League-kamper spilt utenfor USA
* American Bowl

## Referanser
**Noter**

**Referanser**


## Eksterne lenker
*
*